ORDE do 19 de xullo de 2005 pola que se declara de interese galego a Fundación Una Galicia Moderna e se ordena a súa inscrición no Rexistro de Fundacións de Interese Galego.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/08/2005

Visto o expediente de recoñecemento de interese galego e inscrición no Rexistro de Fundacións de Interese Galego da Fundación Una Galicia Moderna.
I. Supostos de feito.
Primeiro.-A fundación solicitou a clasificación para os efectos da súa inscrición no Rexistro de Fundacións de Interese Galego, por medio do escrito presentado por María Berta Juan-Roca Barrera, en calidade de representante da fundación.
Segundo.-A Fundación Una Galicia Moderna constituíuse en escritura pública outorgada na Coruña o día 14 de febreiro de 2003, ante o notario José Miguel Sánchez-Andrade Fernández, co número 298 do seu protocolo por: Ángeles Borrajo Quintana, José Cabanelas Omil, Francisco Cal Pardo, Luis Caramés Viéitez, Miguel José Carrero López, José María Castellano Ríos, Cristina Catoira Rodríguez, Diego Diz Fernández, José María Farto Paz, Marta Fernández Currás, Alfredo Fernández Rancaño, María Dolores Fernández Vázquez, José María Gasalla Dapena, Fernando González Laxe, Antonio Javier Grandío Dopico, María Felipa Jove Santos, Manuel Ángel Jove Santos, Manuel José Morán García, Luis Pedro Pedreira Andrade, Roberto Pereira Costa, Loreto Rivera Quintana, Carmen Sáiz Fouz, Teresa Táboas Veleiro, Roberto Tojeiro Rodríguez, Javier Vilas González, Rosario Crespo Prieto, Manuel Sánchez Salorio, María Berta Juan-Roca Barrera, Ainhoa Comellas Melero, José Antonio Abad Zorrilla, Anto
nio Abril Abadín, Antonio Alba Puente, Juan José Bande González, Álvaro Concheiro Varela, José Carlos De Miguel Domínguez, José Ramón Docal Labaen, Borja Durán Carredano, Blanca García Montenegro, José Manuel González-Páramo Martínez-Murillo, Luis Isasi Fernández de Bogadilla, Julio Lage González, Santiago Martínez Carballal, Macarena Ortíz de Urbina Angoso, Rosa V. Matilde Pascual Monzo, Olga Ríos Corral, Miguel Ángel San Martín Pérez e César Torres Díaz. Esta escritura foi complementada polas posteriores de ratificación de diversos membros fundadores que no acto de constitución actuaran representados por mandato verbal.
A devandita escritura de constitución foi obxecto de emenda, respecto da relación de membros fundadores e da forma de referir o capital inicial, mediante a outorgada na Coruña o día 6 de abril de 2005, ante o notario Francisco Manuel Ordóñez Arman co número 1135 do seu protocolo.
Por outra parte, o padroado da fundación, considerando que a existencia dun padroado tan numeroso como o inicialmente constituído dificulta a realización de reunións e considerando procedente a vinculación da fundación ó colexio de Economistas da Coruña, o 8 de marzo de 2004 adoptou, con tal obxecto e coa maioría requirida, o acordo, elevado a escritura pública o día 5 de xullo de 2005, de modificar os estatutos da fundación, remodelando os órganos de goberno e a súa operativa, e de substituír conseguintemente o padroado, cesando os anteriores membros e nomeándose e aceptando o cargo os de novo deseño.
Terceiro.-O obxecto da fundación é, segundo establece o artigo 6 dos estatutos, promover, incentivar e executar calquera tipo de iniciativa dirixida a impulsar o desenvolvemento da economía, mellorar o coñecemento e a imaxe de Galicia e constituírse nun organismo intermedio da sociedade civil galega ante a Unión Europea.
Cuarto.-Na referida escritura pública de constitución constan, entre outros, os seguintes extremos: acreditación da personalidade dos fundadores, dotación inicial da fundación, estatutos nos que consta a denominación da fundación, capacidade xurídica, composición do órgano de goberno, réxime de adopción de acordos, obxecto e domicilio.
O padroado da fundación está constituído polos seguintes membros, conforme o artigo 9 dos estatutos: Roberto Pereira Costa, como presidente, Agustín Santiago Fernández Pérez, como secretario, Diego Comendador Alonso, como tesoureiro e Manuel Antonio Pardo Mosquera, Miguel Ángel Vázquez Taín, Josefina Couce Couce, José Venancio Salcines Cristal, Casto Varela Gesto, José Bascuas Coto, Belén Prada Muradás, Manuel Lorenzo López e Manuel Rey de la Barrera como vogais
Quinto.-A comisión integrada polos secretarios xerais de todas as consellerías formulou proposta de clasificación da fundación como benéfico social,
dado o seu obxecto e finalidade, polo que, -véndose cumpridos os requisitos exixidos na la Lei 7/1983, do 22 de xuño, de réxime das fundacións de interese galego, e segundo establece o artigo 32.1º e 2º c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego-, o conselleiro da Presidencia, Relacións Institucionais e Administración Pública, mediante a Orde do 21 de maio do 2003 (DOG nº 111, do 10 de xuño), determinou a súa clasificación como benéfico social e adscribíndoa á Consellería de Economía e Facenda, que exercerá plenamente o protectorado sobre ela.
Sexto.-En cumprimento do establecido no artigo 32.3º a) do Regulamento de fundacións aludido, a asesoría xurídica delegada desta consellería emitiu informe favorable sobre a legalidade da declaración de interese galego da fundación interesada, mediante escrito do 19 de xuño de 2003.
II. Fundamentos de dereito.
Primeiro.-O artigo 34 da Constitución española recoñece o dereito de fundación para fins de interese xeral de acordo coa lei. O artigo 27.26º do Estatuto de autonomía para Galicia atribúelle á esta Comunidade Autónoma competencia exclusiva sobre o réxime das fundacións de interese galego.
Segundo.-De acordo co disposto no artigo 32.3º a) do Regulamento de organización e funcionamento do protectorado das fundacións de interese galego, correspóndelle a esta consellería a declaración de interese galego e a inscrición no Rexistro de Fundacións de Interese Galego da Fundación Una Galicia Moderna, asumindo igualmente as funcións que como protectorado lle corresponden á Xunta de Galicia.
Terceiro.-Ao abeiro do disposto no artigo 7.5º da referida Lei 7/1983, do 22 de xuño, débese destinar á realización da finalidade fundacional, cando menos, o oitenta por cento das rendas que obteña a fundación e dos outros ingresos que non formen parte da súa dotación.
Cuarto.-A Lei 11/1991, do 8 de novembro, dá nova redacción ao artigo 21.2º da Lei 7/1983, establecendo a obriga das fundacións de formular e presentar o orzamento de ingresos e gastos ao protectorado con anterioridade ao inicio do exercicio económico; e así mesmo a de efectuar un inventario-balance, pechado na data de finalización do exercicio, unha memoria das actividades realizadas durante o ano e da xestión económica do patrimonio, así como a liquidación do orzamento de ingresos e gastos do ano anterior, que deberán presentárselle ao protectorado no prazo de seis meses desde a data de peche do exercicio.
Este conxunto de obrigas legais débense entender asumidas pola fundación aínda que non se recollan expresamente nos seus estatutos.
Quinto.-En vista do exposto, pódense entender substancialmente cumpridos os requisitos legais e regulamentarios para a declaración de interese galego e a súa inscrición no Rexistro de Fundacións, sección da Consellería de Economía e Facenda.
Así, en virtude do artigo 34 da Constitución española de 1978, o artigo 27.26º do Estatuto de autonomía de Galicia, a Lei 50/2002, do 26 de decembro, de fundacións, a Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado, a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, o Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, o Decreto 23/2003, do 20 de xaneiro, polo que se establece a estrutura orgánica dos departamentos da Xunta de Galicia, modificado polo Decreto 215/2004, do 23 de setembro, o Decreto 115/2004, do 3 de xuño, polo que se establece a estrutura orgánica da Consellería de Economía e Facenda e a Lei 30/1992, do 26 de novembro, de réxime xurídico das administracións públicas e do procedemento administrativo común, así como as demais normas de
desenvolvemento e de xeral aplicación,
DISPOÑO:
Primeiro.-Declarar de interese galego a Fundación Una Galicia Moderna.
Segundo.-Ordenar a súa inscrición no Rexistro de Fundacións de Interese Galego, sección da Consellería de Economía e Facenda.
Terceiro.-Aprobar os seus estatutos e a composición dos seus órganos de goberno e de xestión.
Cuarto.-A dita fundación queda sometida ao disposto na normativa de xeral aplicación citada, en especial á obriga de dar a publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a render contas anualmente ao protectorado e a xustificar, a través dunha memoria anual, o cumprimento das cargas fundacionais, así como a presentar o proxecto de orzamento con anterioridade ao inicio do exercicio económico para o que se formula, debendo solicitar as preceptivas autorizacións do protectorado cando sexan necesarias.
Quinto.-Contra esta disposición, que pon fin á vía administrativa, poderá interpoñerse potestativamente recurso de reposición ante este mesmo órgano, no prazo dun mes contado a partir do día seguinte ao da súa publicación, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta norma. En todo caso, non se poderá interpoñer recurso contencioso-administrativo ata que sexa resolto expresamente
ou se producise a desestimación presunta do recurso de reposición interposto.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de xullo de 2005.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA